Doložka vybraných vplyvov

A.1. Názov materiálu: Návrh zákona, ktorým sa mení zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov 

        Termín začatia a ukončenia PPK:  	4.4.2011 – 8.4.2011
   
A.2. Vplyvy:
  	Pozitívne* 	Žiadne*	Negatívne*	
1. Vplyvy na rozpočet verejnej správy	  x		 	
2. Vplyvy na podnikateľské prostredie – dochádza k zvýšeniu regulačného zaťaženia?	 	 	 x	
3. Sociálne vplyvy 
– vplyvy  na hospodárenie obyvateľstva,
-sociálnu exklúziu,
- rovnosť príležitostí a rodovú rovnosť a vplyvy na zamestnanosť	 	 x	 	
4. Vplyvy na životné prostredie	 	x 	 	
5. Vplyvy na informatizáciu spoločnosti	 	x 	 	
 * Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.
 
A.3. Poznámky
Navrhovaný materiál predpokladá zvýšenie príjmov z odvodov do štátneho rozpočtu v roku 2011 (od 1. septembra 2011) o 900 tis. Eur a v rokoch 2012, 2013 a 2014 vo výške cca 16 mil. Eur za rok. Uvedená suma z časti nahrádza výpadok príjmov do štátneho rozpočtu spôsobený nízkym nastavením odvodov vybraných druhov hazardných hier v predchádzajúcom období (za rok 2010 cca 11mil. Eur) a zároveň má kompenzovať výpadok príjmov do štátneho rozpočtu spôsobený poklesom odvetvia v rokoch 2009 a 2010. 
Suma 16 mil. Eur za rok na druhej strane predstavuje zvýšenie zaťaženia vybraného okruhu právnických osôb – prevádzkovateľov v odvetví hazardných hier. 
 
A.4. Alternatívne riešenia

A.5. Stanovisko gestorov
Jednotliví gestori nemali k doložke vybraných vplyvov pripomienky, okrem Ministerstva financií SR, sekcie rozpočtovej politiky, ktoré požadovalo doplniť kvantifikáciu vplyvov od 1.9.2011 do 31.12.2011 a za roky  2013 a 2014. Kvantifikácia je uvedená v časti A. 3.